EkBass/fiwiki-20250220-pages-articles huggingface dataset:
Anu Komsi

Anu Katariina Komsi (s. 9. tammikuuta 1967 Kokkola) on suomalainen oopperalaulaja, äänialaltaan sopraano. Hän on Kokkolan oopperayhdistyksen perustajia. Komsi sai diplomin Sibelius-Akatemiasta ja piti ensikonserttinsa vuonna 1993. Hänellä on ollut kiinnitys Bremenin oopperaan vuosina 1994–1998. Hän on tulkinnut nykysäveltäjien, kuten György Kurtágin, Esa-Pekka Salosen ja Kaija Saariahon teoksia. Hänen valikoimaansa kuuluu yli 40 roolia renessanssista nykymusiikkiin. Komsi on opiskellut viulunsoittoa ja esiintynyt viulistina. == Ura == George Benjamin kirjoitti oopperansa Into the Little Hill sopraanoroolin Komsille. Kaija Saariaho on kirjoittanut Komsille Leino- laulusarjan ja Saarikoski-laulun ”Luonnon kasvot”. Hänelle myönnettiin vuonna 2013 Gramophone-palkinto Leino-laulujen levytyksestä. Kevätkaudella 2013 Komsi lauloi pääroolin Péter Eötvösin oopperassa Lady Sarashina Varsovan kansallisoopperassa ja kaudella 2014 Baselin Teatterissa Komsi lauloi Heinz Holligerin Lumikki-oopperan pääroolin. Komsi toimi 2004–2018 perustamansa Kokkolan Oopperan taiteellisena johtajana ja hän suunnitteli festivaali- ja kiertueteoksia. Kokkolan Oopperakesä pääsi 2012 saksalaisen Opernweltin kansikuvaksi. Komsi on toiminut ohjaajana muutamassa oopperateoksessa. Vuonna 2020 Komsille myönnettiin Madetoja-palkinto suomalaisen nykymusiikin esittämisestä ja edistämisestä. Hän on tilannut ja kantaesittänyt monia teoksia suomalaisilta säveltäjiltä. Laulutaiteen hyväksi tekemästään työstä Suomessa ja ulkomailla Komsille myönnettiin 2021 Erik Bergman -palkinto, jonka suuruus oli . == Levytyksiä == Komsi on levyttänyt Mahlerin 4. sinfonian Sir Roger Norringtonin ja SWR Stuttgart RSOn kanssa Hännsler-levymerkille. Komsin levytyksiä ovat Being Beauteous (Alba) ja Coloratura (BIS), Aarre Merikannon Echo (Alba) ja The Brightest Matter (Alba), ja Ahti Karjalainen-elämä, Kekkonen ja teot (Alba). Ne ovat saaneet hyviä arvioita kansainvälisessä ja kotimaisessa lehdistössä. Komsi on levyttänyt Ondinelle Kaija Saariahon teoksia. == Yksityiselämä == Anu Komsin kaksossisko on sellisti ja sopraano Piia Komsi. Anu Komsin puoliso on kapellimestari Sakari Oramo. == Lähteet == * === Viitteet === Luokka:Suomalaiset sopraanot Luokka:Vuonna 1967 syntyneet Luokka:Elävät henkilöt
Koskenkylä (Pernaja)

Koskenkylä () on yksi Loviisan kylistä ja taajama entisessä Pernajan kunnassa Uudenmaan maakunnassa. Vuosina 1682–1828 Koskenkylässä toimi Lorentz Creutzin perustama Koskenkylän rautaruukki. Aikaisemmin, ennen moottoriliikennetien, sittemmin moottoritien valmistumista Koskenkylään asti, kylässä sijaitsi usein ruuhkaantuva vilkasliikenteinen risteys, jossa Helsingin suunnasta tulevat valtatiet 6 ja 7 erkanivat Kouvolan ja Kotkan suuntiin. Nykyään valtatie 7 kulkee moottoritienä Koskenkylän ohi, ja valtatie 6 on viitoitettu alkamaan Koskenkylän läheisyydestä E18:n / valtatie 7:n liittymästä numero 65. Nykyään kylää halkovat tiet on numeroitu seututieksi 170 (Helsinki–Loviisa) ja seututieksi 167 (Koskenkylä–Lahti). Koskenkylä on Suomen suurimpia taajamia, joissa ei ole taajaman liikennemerkkejä. == Lähteet == == Aiheesta muualla == Luokka:Pernaja Luokka:Loviisan taajamat
Truvor Svento

Truvor Svento, vuoteen 1938 Sventorzetski (20. helmikuuta 1910 Viipuri – 23. joulukuuta 1939 Summa) oli suomalainen säveltäjä.Isänmaan puolesta 1949: 542. == Elämäkerta == Sventon vanhemmat olivat toimittaja ja poliitikko Reinhold Svento ja Evi Hackzell. Svento syntyi Viipurissa ja kiinnostui jo lapsuudessaan muusikon urasta. Hän kirjoitti ylioppilaaksi Suomalaisesta normaalilyseosta vuonna 1928 ja jatkoi opintojaan Helsingin yliopiston lainopillisessa tiedekunnassa. Lakiopintojensa ohella hän samanaikaisesti opiskeli sävellystä Erkki Melartinin johdolla Helsingin konservatoriossa. Svento soitti itse kotonaan pianoa, monesti myös triossa viulisti- ja sellistiveljensä kanssa. Svento toimi myös kapellimestarina ja musiikkikriitikkona Suomen Sosialidemokraatissa sekä toimi Helsingin kaupungin musiikkilautakunnassa ja johti Helsingin kaupunginorkesteria. Hänen vähäiseksi jääneeseen tuotantoonsa kuuluu mm. sinfonia e-molli (1939) sekä viisiosainen, perheen Ahvenanmaalle useana kesänä tekemien purjehdusretkien innoittama Ahvenanmaa-orkesterisarja (1938). Hän piti sävellyskonsertin Helsingissä ja Viipurissa. Svento suoritti asevelvollisuutensa vuosina 1930–1931 Uudenmaan rykmentissä ja kävi Reserviupseerikoulun kurssin numero 20. Talvisodan puhjettua hänet kutsuttiin palvelukseen ja sijoitettiin joukkueenjohtajaksi Jalkaväkirykmentti 17:n VII pataljoonaan. Hän johdatti joukkueensa taisteluihin Karjalankannaksella. Hänen lupaava muusikonuransa päättyi Summassa 23. joulukuuta 1939, kun hän kaatui 29-vuotiaana. ==Sävellyksiä== * Fantasia, 1935 * Sinfoninen sarja Ahvenanmaa, esitetty Helsingissä ensimmäisen kerran 1938 * Sinfonia e-molli, ensiesitys Helsingissä 1939 * Eleginen alkusoitto * Jousikvartetto D-duuri * Liittokivi (ooppera, kesken) == Lähteet == * Isänmaan puolesta: Talvisodassa 1939–1940 kaatuneiden upseerien elämäkerrasto. Porvoo: WSOY, 1949. * === Viitteet === Luokka:Suomalaiset taidemusiikin säveltäjät Luokka:Suomalaiset kapellimestarit Luokka:Orkesterinjohtajat Luokka:Suomalaiset musiikkikriitikot Luokka:Suomalaiset toisessa maailmansodassa kaatuneet Luokka:Suomalaiset upseerit Luokka:Vuonna 1910 syntyneet Luokka:Vuonna 1939 kuolleet
Läski-Freddyn kissa

Läski-Freddyn kissa (Fat Freddy's cat) on amerikkalaisen sarjakuvapiirtäjä Gilbert Sheltonin luoma sarjakuva, jota julkaistiin 1970–1980-luvuilla. Se kertoo yleensä strippimuotoisesti Friikkilän poikien kissasta, joka tarkkailee hippi-isäntiensä elämää ja aiheuttaa monenlaista kiusaa varsinkin omistajalleen Läski-Freddylle muun muassa syömällä tämän hasispensaat tai ulostamalla Freddyn korvakuulokkeisiin. Läski-Freddyn kissa käy sotaa hellan alla asustavaa torakoiden kolmatta valtakuntaa vastaan. Silloin tällöin torakat ovat muodostaneet keisari- tai kuningaskunnan, ja viimeisessä tarinassa, jonka pituus on noin 30 sivua, keittiötä asuttavat kapitalistitorakat sotivat olohuoneen kommunistitorakoita vastaan. Pitkille tarinoille on ominaista absurdius, nopeat ja järjettömät juonenkäänteet, kaksimielisyydet ja vihjailevat törkeydet sekä uskonnon, natsien, poliitikkojen ja hippien pilkkaaminen. Lyhyissä stripeissä on usein puujalkavitsejä tai tarinassa ei välttämättä ole vitsiä lainkaan. Luokka:Yhdysvaltalainen sarjakuva Luokka:Sunnuntaistrippisarjakuva Luokka:Sarjakuvahahmot Luokka:Kuvitteelliset kissat
Carl Weathers

Carl Weathers (14. tammikuuta 1948 New Orleans, Louisiana – 1. helmikuuta 2024) oli yhdysvaltalainen elokuvanäyttelijä. Weathers tunnettiin parhaiten roolistaan Apollo Creedinä Rocky-elokuvissa. Muita sivurooleja hänellä oli ollut muun muassa elokuvissa Predator – saalistaja, Happy Gilmore – ammattilainen, Navaronen haukat ja Kuoleman ajojahti. Weathers näytteli pääosaa toimintaelokuvissa Action Jackson – ässä hihassa ja Texasin hurrikaani. Weathers oli amerikkalaisen jalkapallon pelaaja, mutta alkoi opiskella teatteria voidakseen näytellä elokuvissa.Rocky Anthology -DVD- kokoelman bonuslevy == Filmografia == Vuosi Elokuva/Sarja Rooli 1975 Friday Foster Yarbro 1975 See, Pop? GlobaKett Industriesin työntekijä #2 1975 Bucktown Hambone 1976 The Four Deuces Taksikuski 1976 Rocky Apollo Creed 1977 Kolmannen asteen yhteys Sotilaspoliisi 1977 Semi-Tough Dreamer Tatum 1978 Navaronen haukat Kersantti Weaver 1979 Rockyn uusintaottelu Apollo Creed 1981 Kuoleman ajojahti Sundog/George Washington Lincoln Brown 1982 Tiikerinsilmä – Rocky III Apollo Creed 1985 Rocky IV Apollo Creed 1986 Fortune Dane Fortune Dane 1987 Predator – saalistaja Majuri George Dillon 1988 Action Jackson Sgt./Lt. Jericho ”Action” Jackson 1989–1990 Tour Of Duty Col. Brewster 1991–1993 Street Justice Sgt. Adam Beaudreaux 1992 Hurricane Smith Billy ”Hurricane” Smith 1993–1994 Yön kuumuudessa Chief Hampton Forbes 1996 Happy Gilmore – ammattilainen Chubbs Peterson 2000 Little Nicky Chubbs Peterson 2002 Eight Crazy Nights GNC Guy (ääni) 2004–2005 Sukuvika omana itsenään 2005 Alien Siege General Skyler 2006 Spawn: The Animation Captain Edwards (ääni) 2006 The Sasquatch Dumpling Gang Dr. Artimus Snodgrass 2007 The Comebacks Freddie Wiseman/kertoja 2008 Teho-osasto Louie Taylor 2019–2023 The Mandalorian Greef Karga (myös ohjaannut 2 jaksoa) == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset amerikkalaisen jalkapallon pelaajat Luokka:Vuonna 1948 syntyneet Luokka:Vuonna 2024 kuolleet
Titi Essomba

René William ”Titi” Essomba (s. 2. tammikuuta 1981 Yaoundé, Kamerun) on kamerunilainen jalkapalloilija. Pelipaikaltaan hän on oikea laitahyökkääjä. Essomba pystyy pelaamaan myös keskikentän keskustassa sekä laidalla. Vuonna 2006 Kamerunin jalkapalloliitto määräsi hänet kahden vuoden kilpailukieltoon koska Essomba oli väärentänyt ikänsä viisi vuotta todellista nuoremmaksi.BBC Sport Essomba pelasi Veikkausliigaa kaudella 2007 AC Oulussa. Kauden aikana hän pelasi 12 ottelussa ja teki 2 maalia. Edellisellä kaudella hän oli nostamassa joukkuetta liigaan. AC Oulu putosi kauden 2007 päätteeksi Veikkausliigasta suoraan Ykköseen, eikä Essomba tehnyt enää uutta sopimusta AC Oulusta. Kamerunissa Essomba on edustanut mm. Ouragan FC:tä ja Foudre Sportive d'Akonolingaa. Kevättalvella 2008 Essomba harjoitteli FC OPA:n riveissä. Hän osallistui muun muassa 1. helmikuuta - 3. helmikuuta 2008 pidettyyn jalkapalloturnaukseen Oulussa. Turnauksessa oli paikalla Rovaniemen Palloseuran belgialainen valmentaja Tom Saintfiet sekä toimitusjohtaja Jouko Kiistala tarkkailemassa pelaajia Rovaniemen Palloseuran Veikkausliigajoukkueeseen kaudelle 2008. 7. helmikuuta 2008 Essomba teki kauden 2008 kestävän pelaajasopimuksen Rovaniemen Palloseuran kanssa. Kauden 2008 aikana Essombasta kehittyi yksi joukkueen tärkeimmistä runkopelaajista yhdessä Mika Nurmelan kanssa. RoPS taisteli jopa mitalisijoista Veikkausliigassa ennen jalkapallon EM-kisoja ja kuukauden taukoa Veikkausliigassa. Hyvät esitykset johtivat myös siihen että Essomba pääsi mukaan Kamerunin olympiamaajoukkueen leirille, muttei tullut kuitenkaan valituksi lopulliseen joukkueeseen. Kauden päätteeksi Essomban tilille kertyi 24 Veikkausliigaottelua, sekä 5 maalia RoPSissa. Hän oli yhdessä Chileshe Chibwen kanssa Rovaniemen Palloseuran paras maalintekijä Veikkausliigassa kaudella 2008. Kauden päätteeksi RoPS tarjosi jatkosopimusta Titille, mutta tuolloin Titi aikoi katsoa myös muut paremmat vaihtoehdot ulkomailta lukien asti. Titi siirtyi kauden 2009 aikana Kazakstanin Taraziin edustaen paikallista FC Tarazia. Kaudella 2015 Titi edustaa Kakkosessa pelaavaa AC Kajaania. ==Katso myös== *Luettelo AC Oulussa pelanneista jalkapalloilijoista *Luettelo FC OPA:ssa pelanneista jalkapalloilijoista ==Lähteet== ==Aiheesta muualla== *RoPS:n pelaajaesittely *AC Oulun pelaajaesittely Luokka:Kamerunilaiset jalkapalloilijat Luokka:Vuonna 1981 syntyneet Luokka:Elävät henkilöt
Manillaköysi

Manillaköysi on Veijo Meren vuonna 1957 julkaistu romaani, jonka tapahtumat sijoittuvat jatkosodan aikaan. Kirja kertoo sotamies Joose Keppilästä, joka kuljettaa huoltotieltä löytämänsä manillasta tehdyn köyden korsuun ja päättää salakuljettaa sen seuraavalla lomamatkallaan kotiin sitomalla sen vartalonsa ympärille. Humoristisen romaanin merkittävä osa ovat lukuisat absurdit sotakertomukset, joita muut junassa matkustavat kertovat toisilleen. Joosen joukkuetoverit sitovat köyden melkoisen tiukalle, ja niin Joosen oltavat muuttuvat tukaliksi pitkän junamatkan aikana. Kiinnijäämisen pelossa Joose ei kuitenkaan uskalla paljastaa, miksi hän sinertää ja näyttää kovin huonokuntoiselta. Romaani on käännetty yli kahdellekymmennelle kielelle. Siitä on tehty vuonna 1976 samanniminen televisioelokuva, jonka pääosassa on Erkki Pajala. Manillaköysi on suomalaisen kirjallisuuden modernismin kauden ensimmäisiä merkkiteoksia. Kirjan kielessä modernistinen ilmaisu näkyy muun muassa siinä, että henkilöiden tunnetiloja tai mielipiteitä ei juurikaan kuvata. == Lähteet == == Kirjallisuutta == * * == Aiheesta muualla == * Manillaköysi. Ylen Elävä arkisto. * Jari Olavi Hiltunen: Sodan mielettömyys köyden jatkona. Kiiltomato.net 18.7.2007 Luokka:Suomalaiset romaanit Luokka:Vuoden 1957 kirjat
Oranin maakunta

Oranin maakunta () eli wilaya on hallintoalue Algerian luoteisosassa. Sen keskus on Oranin kaupunki. Maakunnan pinta-ala on 2 114 neliökilometriä. Asukkaita on 2 187 400 henkeä (vuonna 2020, arvio). Oranin maakunta rajoittuu idässä Mostaganemin, kaakossa Mascaran, etelässä Sidi Bel Abbèsin ja lännessä Aïn Témouchentin maakuntiin sekä pohjoisessa Välimereen. Maisemaa leimaavat tasangot, kukkulat, ylängöt sekä Oranin ja Arzewin suolajärvet eli sebkhat. Maakunta jakautuu hallinnollisesti yhdeksään piirikuntaan eli daïraan, joihin kuuluu 26 kuntaa. Piirikuntien keskukset ovat Aïn El Turk, Arzew, Bethioua, Bir El Djir, Boutlélis, Es Sénia, Gdyel, Oran ja Oued Tlelat. Oranista on hyvät maantie- ja rautatieyhteydet muualle Algeriaan. Oranissa on kauppa-, matkustaja- ja kalastussatama, Arzewissa kauppa-, öljy- ja kalastussatama ja Bethiouassa öljysatama. Maakunnassa on kansainvälinen lentoasema. Elinkeinoja ovat kaupankäynti, teollisuus, maatalous ja kalastus. Maakunnassa toimii neljä yliopistoa. Matkailukohteita ovat Oranin kaupunki historiallisine nähtävyyksineen sekä Habibassaarten luonnonsuojelualue. ==Lähteet== == Aiheesta muualla == * Maakunnan sivusto , * Oranin matkailusivusto , , Luokka:Algerian maakunnat
Patrick Devonas

Patrick Marco Devonas (s. 1965) on sveitsiläinen taidemaalari. Hän on kesäkurssien ohjaajana Grand Central Academy of Artissa. Hänen aiheensa ovat usein realistisia ja figuratiivisia. Aiheet ovat usein myös hyvin symbolistisia ja uskonnollisia. Hän maalaa aina elävästä mallista. Devonas syntyi Sveitsissä. Hän muutti yhdysvaltoihin 1986 ja valmistui Bostonin yliopistosta 1990. Hän jatkoi opintojaan Atelier Le Sueurissa Minnesotassa Steven Levinin, Anette Le Sueurin ja Richard Lackin ohjauksessa. Opetusjakson jälkeen Minnesota river School of Fine Artissa, jossa hän opetti piirustusta, hän suoritti taiteiden maisterin tutkintonsa New York Academy of Artissa. Hän on opettanut Minnesota School of Fine Artissa, ja tällä hetkellä Grand Central Academy of Artissa. ==Aiheesta muualla== *http://www.classicist.org/grandcentralacademy/devonas.html *http://www.devonasgallery.com Luokka:Sveitsiläiset taidemaalarit Luokka:Vuonna 1965 syntyneet Luokka:Elävät henkilöt
Anatoli Bulgakov

Anatoli Bulgakov (, s. 14. syyskuuta 1979 Moskova, Venäjän SFNT, Neuvostoliitto) on venäläinen uransa lopettanut jalkapalloilija. Hän oli pelipaikaltaan laitapuolustaja. Bulgakov ehti pelata kahdeksan kautta TP-47:ssa, kunnes hän siirtyi vuoden mittaisella vuokrasopimuksella AC Ouluun Veikkausliiga-kaudeksi 2007Anatoli Bulgakov siirtyy AC Ouluun (Urheilu Plaza, 23. marraskuuta 2006). Seurat päättivät kuitenkin purkaa sopimuksen 11. heinäkuuta 2007, koska Bulgakovin peliaika uudessa joukkueessaan oli jäänyt vähäiseksi. Hän pelasi vain kahdeksan liigaotteluaBulgakov AC Oulusta takaisin Tornioon (veikkausliiga.com, 11. heinäkuuta 2007). Bulgakov jatkoi uraansa sen jälkeen torniolaisseurassa, vaikka seura putosi Kakkoseen.TP-47 ja Anatoli Bulgakov sopimukseen (TP-47:n verkkosivut, 1. tammikuuta 2010) Sopimus Bulgakovilla TP-47:n kanssa oli vuoteen 2015. Kausi 2015 mukaan lukien Bulgakov on pelannut TP-47:ssa kaikkiaan 16 kautta 1990-luvun lopulta lähtien. Bulgakovin poika on liigatason jalkapalloilija Danila Bulgakov. ==Lähteet== Luokka:Venäläiset jalkapalloilijat Luokka:Vuonna 1979 syntyneet Luokka:Elävät henkilöt
Dmytro Brovkin

Dmytro "Dima" Brovkin (s. 11. toukokuuta 1984 Kukuszkino, Ukrainan SNT, Neuvostoliitto) on ukrainalainen jalkapalloilija, pelipaikaltaan hyökkääjä. Brovkin on edustanut uransa aikana muun muassa AC Oulua, jota hän edusti kaudella 2007 ja ukrainalaisen Kiovan Dynamon kakkosjoukkuetta. Kaudella 2006 Brovkin pelasi ukrainalaisseura Vorskla Poltavassa. Suomen Palloliiton kurinpitovaliokunta langetti käsittelyssään 21. toukokuuta 2007 Brovkinille viiden ottelun pelikiellon epäurheilijamaisesta käytöksestä. Hänen todettiin sylkäisseen vastustajaa KooTeePee-ottelussa 9. toukokuuta.Oulun Brovkinille viiden ottelun pelikielto, (Helsingin Sanomat, 21.5.2007) (luettu 21.5.2007) Hänet oli asetettu tapauksen käsittelyn ajaksi väliaikaiseen pelikieltoon 15. toukokuuta 2007 lähtien.AC Oulun Brovkinille väliaikainen pelikielto (veikkausliiga.com, 15.5.2007) Brovkin ja AC Oulu päättivät yhteisymmärryksessä purkaa sopimuksensa ja ukrainalaiskärki jätti joukkueen 13. heinäkuuta 2007.Dmytro Brovkin jätti AC Oulun (plaza.fi, 13.7.2007) Sen jälkeen hän on pelannut kotimaassaan Ukrainassa Luhanskin joukkueessa kaksi kautta ja kauden 2009 Puolan Szarowolassa. ==Katso myös== *Luettelo AC Oulussa pelanneista jalkapalloilijoista ==Lähteet== Luokka:Ukrainalaiset jalkapalloilijat Luokka:Vuonna 1984 syntyneet Luokka:Elävät henkilöt
Éric Bernard

Éric Bernard (s. 24. elokuuta 1964 Martigues, Ranska) on ranskalainen autourheilija. Hän osallistui yhteensä 47:ään Formula 1 -sarjan Grand Prix -kilpailuun saavuttaen yhden palkintosijan (Saksan GP 1994) ja 10 MM-pistettä. == Aika ennen Formula 1 -uraa == Bernard aloitti seitsemän vuotta kestäneen karting-harrastuksensa vuonna 1976 saavuttaen siinä neljä Ranskan mestaruutta. Hän pääsikin menestyksensä avulla vuonna 1983 Circuit Paul Ricard -radalla järjestettyyn kilpa-autoilukouluun, jossa hän vakuutti olevansa hyvä kuljettaja voittamalla finaalissa Jean Alesin ja Bertrand Gachot'n. Palkinnoksi Bernard sai ilmaisen kuljettajan paikan Formula Renault -sarjasta kaudeksi 1984. Hän sijoittui ensimmäisella kaudella kuudenneksi. Seuraavalla kaudella (1985) hän voitti jo mestaruuden ja hänen taakseen jäi mm. vanha kilpakaveri Jean Alesi. Ranskan Formula 3 -sarjassa hän ajoi vuosina 1986-87, joista vuonna 1987 hän sijoittui toiseksi Jean Alesin voittaessa mestaruuden. Kaudeksi 1988 Bernard siirtyi Formula 3000 -sarjaan. Vuonna 1989 hän ajoi ensimmäisen kerran Formula 1 -sarjassa ranskalaisen Larrousse -tallin autolla ollen Yannick Dalmasin sijaisena Ranskan ja Britannian GP:ssa. Sen jälkeen hän palasi loppukaudeksi takaisin Formula 3000 -sarjaan sijoittuen kolmanneksi. == Formula 1 -ura == Hän sai koko kauden kestävän sopimuksen Larrousse-tallista, jossa hän oli jo edellisellä kaudella ajanut kaksi osakilpailua. Kauden aikana hän saavuttikin ensimmäiset pisteensä olemalla kuudes Monacossa ja parhaan tuloksen hän sai Silverstonesta neljännen sijan myötä. Kausi 1991 jatkui samassa Larrousse-tallissa kuin edelliskausikin, mutta talli menetti Lamborghinin moottorit ja sponsorit. Menestys jäi vähäiseksi menetysten takia ja Bernardin parhaaksi sijoitukseksi jäi Meksikon GP:n kuudes sija. Kauden synkin hetki oli kuitenkin Japanin GP:n aika-ajoissa sattunut ulosajo, jossa hänen jalkansa murtui. Bernard kuntoutui ja vanha sponsori Elf hankki hänelle testikuljettajan paikan Ligier-tallista. Kaksi vuotta kestäneen sopimuksen jälkeen hänet palkattiin kilpakuljettajan paikalla kaudella 1994 Olivier Panisin rinnalle. Saksan GP:n lukuisat keskeytykset auttoivat Bernardia nousemaan kolmanneksi ja ensimmäinen palkintosija oli saavutettu. Euroopan GP:n hän ajoi Lotuksella, koska Lotus-kuljettaja Johnny Herbert sai hänen paikkansa Ligieriltä. Euroopan GP:n jälkeen Mika Salo palkattiin Lotukselle, ja Bernard jäi työttömäksi. Hän on ajanut Formula 1:stä poistuttuaan FIA GT sekä Amerikan Le Mans -sarjoja. ==Lähteet== == Aiheesta muualla == Stats F1 Luokka:Ranskalaiset Formula 1 -kuljettajat Luokka:American Le Mans Series -kuljettajat Luokka:Vuonna 1964 syntyneet Luokka:Elävät henkilöt
Kalervo Väänänen

Heikki Kalervo Väänänen (s. 17. heinäkuuta 1952 Säräisniemi) on suomalainen professori ja Turun yliopiston entinen rehtori. Hän on työskennellyt Turun yliopiston solubiologian professorina vuodesta 1998 lähtien. Professorin virkansa ohella Väänänen toimii yliopistossa biolääketieteen laitoksen johtajana (lääketieteellinen tiedekunta) sekä hallituksen jäsenenä Suomen Akatemiassa. Väänänen on toiminut Itä-Suomen yliopiston tutkimuksesta vastaavana akateemisena rehtorina vuoden 2010 alusta lähtien.Itä-Suomen yliopiston rehtorit on valittu Elokuussa 2012 hän aloitti Turun yliopiston rehtorina.Kalervo Väänänen valittiin Turun yliopiston rehtoriksi Tutkimustyössään Väänänen on käsitellyt mm. luukatoa. Väänänen on palkittu työstään muun muassa yhdellä pohjoismaiden suurimmista lääketiedepalkinnoista, ruotsalaisella SalusAnsvar-palkinnolla vuonna 2007. ==Lähteet== Luokka:Suomalaiset lääkärit Luokka:Turun yliopiston professorit Luokka:Suomalaiset professorit Luokka:Vuonna 1952 syntyneet Luokka:Elävät henkilöt
Doris Betts

Doris Betts (4. kesäkuuta 1932 Pohjois-Carolina – 21. huhtikuuta 2012) oli yhdysvaltalainen kirjailija, joka julkaisi niin romaaneja, novellikokoelmia kuin esseitäkin. Betts syntyi William Elmoren ja Mary Ellen Waughin ainoaksi lapseksi. Hän valmistui vuonna 1950 Statesville High Schoolista ja opiskeli sen jälkeen Pohjois-Carolinan yliopistossa Greensborossa. Hän meni naimisiin lainopiskelija Lowry Bettsin kanssa ja sai kolme lasta. Bettsin kirjalliseen tuotantoon kuuluu muun muassa vaikeasta munuaistaudista kärsivästä tytöstä kertova romaani Souls Raised from the Dead, joka palkittiin Southern Book Awardilla vuonna 1995. == Lähteet == Luokka:Yhdysvaltalaiset kirjailijat Luokka:Vuonna 1932 syntyneet Luokka:Vuonna 2012 kuolleet
Halmstadin linna

Halmstadin linna ( on linna Halmstadin kaupungin keskusta-alueella, Ruotsin Hallandissa. Linna koostuu neljästä linnanpihaa ympäröivästä rakennuksesta. Linnan on rakennuttanut Tanskan kuningas Kristian IV, ja sen rakennustyöt saatiin päätökseen todennäköisesti vuonna 1615.Statens fastighetsverk: Halmstads slott Viitattu 17.5.2013. Tyyliltään linna edustaa Kristian IV:n renessanssia. Vuonna 1645 Hallanti siirtyi Ruotsille ja linnasta tuli kuninkaan asuinpaikka hänen vierailujensa aikana. Nykyisin linna on Hallandin läänin lääninresidenssi ja siellä on lääninhallituksen tiloja. ==Lähteet== == Aiheesta muualla == * Länsstyrelsen i Hallands län Luokka:Halmstadin kunta Luokka:Hallandin läänin linnat
Douglas Flynt

Douglas Flynt (s. 1978) on yhdysvaltalainen taidemaalari. Hän opettaa useissa työpajoissa ympäri Yhdysvaltoja ja Grand Central Academy of Artin kesäkurseilla. Hän opetti myös muutamia oppilaita omassa studiossaan. Flyntin aiheet ovat usein asetelmia, mutta hän tekee myös jonkin verran figuratiivisia aiheita. Hän maalaa ainoastaan elävästä mallista. Flynt valmistui taiteiden kandidaatiksi taidehistoriasta ja kritiikistä Floridan valtionyliopistosta ja maisteriksi New York Academy of Artista. Tämän jälkeen hän lähti opiskelemaan Jacob Collinssin ja Michael Grimaldin johdolla Water Street Atelieriin ja vielä tämän jälkeen piirustusta Anthony J. Ryderin ohjauksessa. ==Aiheesta muualla== *http://www.douglasflynt.com Luokka:Yhdysvaltalaiset taidemaalarit Luokka:Vuonna 1978 syntyneet Luokka:Elävät henkilöt
Mitch Harris

Mitch Harris (s. 31. lokakuuta 1970 New York, Yhdysvallat) on brittiläisen grindcore/death metal -yhtye Napalm Deathin kitaristi. Hän syntyi New Yorkissa, muutti sieltä Las Vegasiin ja asuu nykyään Wolverhamptonissa Englannissa. Harris aloitti uransa Righteous Pigs -nimisessä grindcore/hardcore punk -yhtyeessä. Luokka:Yhdysvaltalaiset kitaristit Luokka:Vuonna 1970 syntyneet Luokka:Elävät henkilöt
Skottorpin linna

Skottorpin linna () on linna Laholmin kunnassa, Ruotsin Hallandissa. Se on alun perin valmistunut vuoden 1670 tienoilla, ja sen rakennutti Frans Joel Örnestedt. Tuolloisen rakennuksen suunnitteli arkkitehti Nicodemus Tessin vanhempi. Rakennuksessa kuningas Kaarle XI nai tanskalaisen Ulrika Eleonoran 6. toukokuuta vuonna 1680. Linnan nykyinen ulkoasu on peräisin vuosilta 1816–1828, ja siitä on vastannut arkkitehti Carl Fredrik Sundvall. Vuonna 1986 rakennus pääsi Ruotsin historiallisesti merkittävien rakennusten listalle. == Aiheesta muualla == * Skottorps slott * Slottsguiden Luokka:Hallandin läänin linnat Luokka:Laholmin kunta
Tony Richards

Tony Richards (s. Anthony Richard Orlando) on yhdysvaltalainen muusikko, jonka pääinstrumentti on rummut. Richards tunnetaan parhaiten heavy metal -yhtye W.A.S.P.:in alkuperäisenä rumpalina vuosina 1982-1984. Uransa alkuaikoina Richards soitti eri yhtyeissä ilman mainittavaa menestystä. Muutettuaan Phoenixistä Arizonasta Los Angelesiin Kaliforniaan hän liittyi yhtyeeseen nimeltä Dante Fox, josta myöhemmin muotoutui glam metal -yhtye Great White. Tony Richards jätti Dante Foxin ystävänsä Don Costan kanssa vuonna 1982 ja he liittyivät Blackie Lawlessin pyynnöstä W.A.S.P.:iin. Don Costa ei ehtinyt levyttää W.A.S.P.:in riveissä, vaan liittyi Ozzy Osbournen yhtyeeseen vuonna 1983. Tony Richards sen sijaan soitti rumpuja W.A.S.P.:in debyyttialbumilla W.A.S.P. Yhteistyö Blackie Lawlessin kanssa ei kuitenkaan sujunut ja Richards jätti yhtyeen vuonna 1984. Nykyään Tony Richards soittaa DellaVella-yhtyeessä basisti Carl Della Vellan ja kitaristi Lee Oliverin kanssa. ==Aiheesta muualla== *History of Tony Richards - W.A.S.P. & Great White days - haastattelu, osa 1 *Tony Richards - W.A.S.P. days - haastattelu, osa 2 *DellaVellan virallinen kotisivu Luokka:Yhdysvaltalaiset metallimusiikin rumpalit Luokka:Syntymävuosi puuttuu Luokka:Elävät henkilöt
Tjolöholmin linna

Tjolöholmin linna () on linna Kungsbackan kunnassa, Ruotsin Hallandin maakunnassa. Se on rakennettu Tudor-tyyliin, ja sen on suunnitellut arkkitehti Lars Israel Wahlman. Linnan on rakennuttanut James Fredrik Dickson, ja rakennustyöt saatiin päätökseen vuonna 1904. Dickson kuitenkin kuoli ennen linnan valmistumista, ja sen rakentamisen saatti päätökseen hänen puolisonsa Blanche. Rakennuksen julkisivu on graniittia. Graniittia tuotiin linnaa varten Skotlannista. ==Aiheesta muualla== * Kungsbacka: Tjolöholms slott * Slottsguiden.info: Tjolöholms slott Luokka:Hallandin läänin linnat Luokka:Kungsbackan kunta
In Lust We Trust

In Lust We Trust on ruotsalaisen The Arkin toinen studioalbumi. Se julkaistiin 26. elokuuta 2002. Se nousi ensimmäisellä listaviikollaan Ruotsin Albumilistan ykköseksi. Albumilta julkaistiin neljä singleä "Calleth You, Cometh I", "Father of a Son", "Tell Me This Night is Over" ja "Disease". Calleth you, Cometh I oli myös ainoa single albumilta, joka julkaistiin kansainvälisesti hyvin vähäisellä menestyksellä. ==Kappaleet== Kaikki kappaleet kirjoittanut Ola Salo, ellei toisin mainita. # # # # # # # # # # # == Arvostelut == * Desibeli.net: * Soundi: == Lähteet == Luokka:The Arkin albumit Luokka:Vuoden 2002 albumit
Jalkapallo (täsmennyssivu)

Jalkapallo voi tarkoittaa seuraavia urheilulajeja tai niissä käytettävää pelivälinettä: * eurooppalainen jalkapallo ** jalkapallo (urheiluväline) * gaelilainen jalkapallo * amerikkalainen jalkapallo ** amerikkalainen jalkapallo (urheiluväline) * kanadalainen jalkapallo * australialainen jalkapallo * rugby ** rugby league ** rugby union
Juha (vuoden 1999 elokuva)

Juha on Aki Kaurismäen ohjaama mustavalkoinen mykkäelokuva, jonka ensi-ilta oli vuonna 1999. Se perustuu Juhani Ahon jo kolme kertaa aiemmin filmattuun romaaniin Juha vuodelta 1911. Elokuvan pääosissa ovat Kati Outinen ja Sakari Kuosmanen. Anssi Tikanmäen elokuvaan säveltämää musiikkia julkaistiin levyllä Juha - The Soundtrack of the Film by Aki Kaurismäki with Original Score by Anssi Tikanmäki (Johanna Kustannus Oy / Bardi Oy 1000 600042, 1999). Kaurismäki on tehnyt Juhan tarinasta omannäköisensä ja siirtänyt sen moderniin aikaan. Betoniviidakossa asuva Shemeikka saapuu urheiluautolla, joka hajoaa juuri Juhan kotitilan kohdalla. Tarinassa Kaurismäki kuvaa viattomuuden katoamista. ==Tarina== Maatalossa yksinkertaista elämää viettävien Juhan ja Marjan luo saapuu Shemeikka, joka houkuttelee Marjan mukaansa Helsingin iloihin. Marja lähtee, mutta perillä paljastuu hänen joutuneen monien muiden tyttöjen tavoin hämärään peliluolaan ilolinnuksi. Juha lähtee etsimään Marjaa ja kostaa Shemeikalle. ==Vastaanotto== Juha sai Berliinin elokuvajuhlilla 1999 uuden elokuvan tuomariston kunniamaininnan. ==Lähteet== * Mykkäelokuvat.com * == Aiheesta muualla == * Tolonen, Pekka: Aki Kaurismäki ja Juha. Film-o- holic.com 26.2.1999. * Juha - Yle Areena elokuva Luokka:Vuoden 1999 suomalaiset elokuvat Luokka:Suomalaiset romaaneihin perustuvat elokuvat Luokka:Suomalaiset mykkäelokuvat Luokka:Suomalaiset romanttiset draamaelokuvat Luokka:Suomalaiset mustavalkoelokuvat Luokka:Aki Kaurismäen ohjaamat elokuvat
Weißenburg in Bayern

Weißenburg in Bayern on kaupunki Baijeriin osavaltiossa Saksassa. Se on Weißenburg-Gunzenhausenin piirikunnan keskuskaupunki. Vuoden 2023 lopussa kaupungissa oli 18 931 asukasta. == Maantiede ja ilmasto == Weißenburg in Bayern sijaitsee keskisessä Baijerissa Mittelfrankenin hallintopiirissä. Alueen muita kaupunkeja ovat Ingolstadt (55,5 kilometrin päässä), Nürnberg (61,7 km), Augsburg (85 km), München (134,6 km) ja Würzburg (150,4 km). Weißenburgissa vuoden lämpimin kuukausi on elokuu, jolloin keskimääräinen ylin lämpötila on 23,6 °C, mutta elokuu on lähes yhtä lämmin. Keskimääräinen alin lämpötila on joulu-, tammi- ja helmikuussa pakkasen puolella, tammikuussa peräti –3,3 °C. ==Historia== Weißenburgin historian katsotaan alkavan roomalaisesta linnoituksesta, joka rakennettiin alueelle ensimmäisen vuosisadan lopulla. Asutus sijaitsi Rooman valtakunnan rajalla. 300-luvulta peräisin olevassa Tabula Peutingerianassa se mainitaan nimellä Biriciana. Germaanit hävittivät linnoituksen ja asettuivat asumaan kaupungin nykyisen keskustan kohdalle. Ensimmäinen tunnettu maininta nimestä Weißenburg on asiakirjassa vuodelta 867. Frankit sijoittivat hallintokaudellaan kaupunkiin kuninkaallisen residenssinsä. Legendan mukaan Kaarle Suuri oleili siellä johtaakseen Fossa Carolinan suunnittelua. Weißenburgista tuli valtakunnankaupunki vuonna 1296. Se jatkoi kasvuaan aina uskonpuhdistukseen saakka. Se liittyi, Nürnbergin tavoin, protestantteihin, mutta kärsi raskaasti tämän jälkeisissä sodissa. Weißenburg kuitenkin säilytti kaupunkioikeutensa rauhan tekoon saakka ja myös kasvoi jonkin verran. Weißenburg menetti itsenäisyytensä vuonna 1802, ja se liitettiin osaksi Baijerin kuningaskuntaa vuonna 1806. Weißenburg kuitenkin säästyi kuihtumasta merkityksettömäksi, kun Nürnbergin ja Augsburgin välille rakennettu rautatie linjattiin kaupungin kautta, mikä osaltaan tuki teollistumista. Toisessa maailmansodassa yli 6 000 pakolaista ja Saksan menettämiltä alueilta karkotettua asettui asumaan kaupunkiin. Nämä ovat siitä lähtien olleet tärkeässä osassa kaupungin teollisuudessa ja kulttuurissa. Historian moninaiset vaiheet ovat yhä nähtävissä Weißenburgissa. Rooman ajoilta on jäljellä useita raunioita. Näistä parhaiten säilyneisiin kuuluvat roomalaisen kylpylän jäänteet, jotka löydettiin vuonna 1977 ja museoitiin. keskiajalta peräisin oleva kaupunginmuuri on säilynyt lähes vahingoittumattomana torneineen. Kaupunginvaltuutetut ovat kokoontuneet vuodesta 1476 goottilaisessa kaupungintalossa. ==Tunnettuja weißenburgilaisia== * Gustav Ritter von Kahr, poliitikko (29. marraskuuta 1862 - 30\. kesäkuuta 1934) * Hans Hofmann, taidemaalari (21. maaliskuuta 1880 - 17\. helmikuuta 1966) * Rudolf Nebel, fyysikko (21. maaliskuuta 1894 - 18\. syyskuuta 1978) == Lähteet == == Aiheesta muualla == *Kaupungin verkkosivut Luokka:Baijerin kunnat Luokka:Saksan kaupungit Luokka:Mittelfranken
Dancing Lasha Tumbai

Dancing Lasha Tumbai (, aikaisemmin Danzing) on ukrainalaisen drag-artistin Vjerka Serdjutškan musiikkikappale, joka edusti Ukrainaa Eurovision laulukilpailussa vuonna 2007 ja sijoittui kilpailussa toiseksi 235 pisteellä. Kappaleessa lauletaan neljällä kielellä: saksaksi, ukrainaksi, englanniksi ja venäjäksi. Lisäksi laulussa on sanoja, jotka eivät tarkoita mitään. Laulukilpailun finaalissa Serdjutška ja hänen viisi taustalaulajaansa pukeutuivat hopean- ja kullanvärisiin vaatteisiin. Serdjutškan esiintymisasun selkäpuolella oli numero 69 ja taustalaulajilla numero 18, joka oli kappaleen esiintymisnumero finaalissa. Serdjutškan mukaan lause ”lasha tumbai” on mongoliaa ja tarkoittaa kermavaahtoa, mutta oikeastaan laulun sanat eivät tarkoita mitään. Jotkut ovat myös kuulleet lauseen ääntyvän kuten englannin Russia goodbye ’hyvästi Venäjä’, joka viittaisi vuoden 2005 oranssiin vallankumoukseen. Vuoden 2019 euroviisuissa kappaleen lauloi Eleni Foureira osana kilpailun väliohjelmanumeroa, ja samassa ohjelmanumerossa mukana ollut Serdjutška puolestaan esitti Netta Barzilain kappaleen Toy. == Lähteet == Luokka:Vuoden 2007 euroviisuedustuskappaleet Luokka:Ukrainan euroviisuedustuskappaleet
Stet Howland

Stet Howland (s. 14. elokuuta Plymouth, Massachusetts, Yhdysvallat) on yhdysvaltalainen rumpali. Howland on soittanut yhtyeissä Temple of Brutality, RUN21, Killing Machine, Belladonna, The Howlin' Dogs, Impellitteri, Carnival of Souls ja W.A.S.P. W.A.S.P.:n riveissä vuosina 1992–2004 Howland ehti levyttää seitsemän studioalbumia ja kaksi livealbumia. Vuoden 2006 helmikuussa hän ilmoitti lähtevänsä W.A.S.P.:sta keskittyäkseen Temple of Brutality -yhtyeen toimintaan. Stet Howland meni naimisiin vaimonsa Christinan kanssa 12. marraskuuta 2005 Fort Myers Beachissä Floridassa. ==Aiheesta muualla== *Stet Howlandin virallinen kotisivu *Temple of Brutalityn kotisivu * Luokka:Yhdysvaltalaiset metallimusiikin rumpalit Luokka:Syntymävuosi puuttuu Luokka:Elävät henkilöt
We Are the Ark

We Are The Ark on ruotsalaisen The Ark -yhtyeen debyyttialbumi, joka julkaistiin 25. syyskuuta 2000. Albumilta julkaistiin neljä singleä: ”It Takes a Fool to Remain Sane”, ”Echo Chamber”, ”Joy Surrender” ja ”Let Your Body Decide”. Albumia on myyty Ruotsissa yli 140 000 kappaletta ja se pysyi maassa listoilla yli 40 viikkoa. We Are The Ark on edelleen The Arkin myydyin albumi Ruotsissa. ==Kappaleet== # # # # # # # # # # # # == Arvostelut == * Soundi: ==Lähteet== Luokka:Vuoden 2000 albumit Luokka:Vuoden 2000 esikoisalbumit Luokka:The Arkin albumit
Inowrocław

Inowrocław [] (, ent. Hohensalza) on kaupunki Kujavia-Pommerin voivodikunnassa Puolassa. Vuoden 2019 arvion mukaan siellä asui 72 561 asukasta. Kaupunki on kuulunut Kujavia-Pommerin voivodikuntaan vuodesta 1999 ja se on voivodikunnan viidenneksi suurin kaupunki. Vuosina 1975–1998 se kuului Bydgoszczin voivodikuntaan. Inowrocław on teollisuuskaupunki ja se sijaitsee noin 40 kilometriä kaakkoon Bydgoszczin kaupungista. Inowrocławin ystävyyskaupunki on Bad Oeynhausen Saksassa. == Historia == *1185: ensimmäinen maininta *1100-luku: Saksalaisen ritarikunnan taisteluja *1200-luku: kaupunkioikeudet *1400-luku: suolaesiintymät löydetään *1875: ensimmäiset kylpylät Preussi sai Inowrocławin vuonna 1772 ensimmäisessä Puolan jaossa ja se lisättiin Netzen alueeseen. Wienin kongressin (1815) seurauksena alueesta tuli osa Preussille kuuluvaa Posenin provinssia. Kaupunki ja alue nimettiin uudelleen Hohensalzaksi 5. joulukuuta 1904. Alue palautettiin Puolalle Versaillesin sopimuksen seurauksena ja myös aikaisempi nimi palautettiin. Toisessa maailmansodassa Saksan armeija valtasi 11. syyskuuta 1939 Inowrocławin ja se uudelleennimettiin Hohensalzaksi. Kaupunki liitettiin 26. marraskuuta 1939 Saksaan. Saksan joukot poistuivat puna-armeijan lyöminä tammikuussa 1945 ja kaupunki palautettiin Puolalle. == Kuuluisia asukkaita == * Hans Jeschonnek, Saksan ilmavoimien kenraali toisessa maailmansodassa. == Lähteet == == Aiheesta muualla == *Ino-online.pl Luokka:Kujavia-Pommerin voivodikunnan kaupungit Luokka:Kujavia-Pommerin voivodikunnan kunnat
Marianne Liljeström

Marianne Liljeström (s. 1952) on suomalainen sukupuolentutkija ja naistutkimuksen professori emerita. Hän toimi Turun yliopiston naistutkimuksen professorina vuodesta 2005 vuoteen 2020. Aiemmin Liljeström on toiminut yliassistenttina Tampereen yliopistossa. Liljeström on käsitellyt tutkimustyössään erityisesti Venäjän ja Neuvostoliiton historiaa, naistutkimuksen oppihistoriaa ja feministisiä teorioita sukupuolesta, seksuaalisuudesta ja ruumiillisuudesta. Lisäksi hän on ollut toimittamassa useita alansa oppikirjoja. ==Lähteet== == Aiheesta muualla == * Kotisivu Turun yliopisto Viitattu 11.4.2021. * Luokka:Suomalaiset sukupuolentutkijat Luokka:Suomalaiset professorit Luokka:Turun yliopiston professorit Luokka:Vuonna 1952 syntyneet Luokka:Elävät henkilöt
Aistivamma

Aistivamma on aistin toimintaa heikentävä tai sen estävä vamma. Aistivamma saattaa olla synnynnäinen tai myöhemmin esimerkiksi sairauden tai onnettomuuden seurauksena kehittynyt. Aistit heikkenevät myös iän myötä. == Aistivammoja == * Näkövamma ** Sokeus *** Täysin sokea *** Lähes sokea *** Syvästi heikkonäköinen ** Heikkonäköisyys *** Vaikea heikkonäköisyys *** Heikkonäköisyys * Kuulovamma (lievä, keskivaikea, vaikea, erittäin vaikeahttp://www.kuulonhuoltoliitto.fi/sivu.php?artikkeli_id=818 ) ** Kuurous ** Huonokuuloisuus * Kuurosokeus (vaikean näkö- ja kuulovamman yhdistelmä, ei välttämättä täydellinen kuurous ja sokeushttp://www.leedsdeafandblind.org.uk/sensory/sensory_db.asp ) :Kuurosokeus on harvinainen yhdistelmävamma, jonka voi aiheuttaa esimerkiksi Usherin oireyhtymä tai raskauden aikainen häiriötekijä. :Vaikeasti kuulo- tai näkövammaisilla on käytettävissään useita apuvälineitä, kuten sokeiden elämää helpottavat valkoinen keppi, opaskoira ja pistekirjoitus sekä kuulovammaisille tarkoitetut kuulokojeet. Kuurot taas käyttävät viittomakieliä. Osalla kuuroista on sisäkorvaistute.http://www.terveyskirjasto.fi/terveyskirjasto/tk.koti?p_artikkeli=suo00037 On kuitenkin otettava huomioon vammojen astevaihtelut: kuurous ja sokeus ovat huonokuuloisuutta ja heikkonäköisyyttä selvästi harvinaisempia vaivoja. Suomessa on arvioitu olevan noin 80 000 näkövammaistahttp://www.nkl.fi/tietoa/maara.htm ja jopa 300 000 kuulovammaista. *Hajuaistin puute on nimeltään anosmia ja makuaistin puute ageusia. *Tuntoaistin vaurioon tai puuttumiseen saatetaan viitata nimellä parestesia. * Mm. CIPA-oireyhtymään kuuluu myös epätavallisempia aistivammoja, kuten *analgesia (kipuaistin puute) sekä *lämpötila-aistin puute. == Aistivammaisten apuvälineet == Aistivammaisten apuvälineitä käyttävät kuulo- ja näkövammaiset. Näkövammaisen henkilön tunnistettavimmat apuvälineet lienevät valkoinen keppi ja opaskoira. Kuulovammaisten apuvälineistä mainittakoon heidän yhteisössään polemiikkia herättänyt sisäkorvaistute. Apuvälineiden avulla ei välttämättä kyetä korjaamaan puuttuvaa tai heikkoa aistia, mutta ne mahdollistavat käyttäjälleen sujuvamman toiminnan. == Lähteet == *
Technics SL-1200

Technics SL-1200 on Technicsin levysoitinmalli, jonka valmistaminen aloitettiin vuonna 1972. Alun perin sitä markkinoitiin hifi-tuotteena, mutta se tuli nopeasti suosituksi DJ- ja radiokäytössä. Vuonna 1978 alettiin valmistaa SL 1200MK2 -levysoittimia. Päivitetyssä MK2-mallissa oli useita uudistuksia vanhaan verrattuna ja siitä on muodostunut standardi DJ-käytössä. Vuodesta 1972 lähtien soittimia on myyty noin 3 miljoonaa kappaletta. Technics SL-1200 -levysoitinta pidetään yhtenä luotettavimmista ja kestävimmistä levysoittimista koskaan. Useat 70-luvulla valmistetut soittimet ovat yhä raskaassa käytössä. Kuitenkin viime vuosina uudet levysoittimet, kuten Stanton str8 150, Vestax PDX ja Numark TTx1 ovat nousseet rinnalle varteenotettaviksi kilpailijoiksi. ==Ominaisuudet== * Magneettinen suoravetomoottori * Korkea vääntömomentti, jonka ansiosta levylautanen kiihtyy erittäin nopeasti haluttuun nopeuteen * Raskas alusta (12,5 kg), joka estää tärinää ja neulan hyppimistä levyllä * Portaaton nopeudensäätö, jonka ansiosta levylautasen kierrosnopeutta voidaan säätää −8 % ja +8 % välillä. ==Mallit== * SL-1200 (1972) – Ensimmäinen malli. * SL-1200MK2 (1978) – Uudistettu malli hopeisella viimeistelyllä. * Sl-1200MK2PK – Vain Yhdysvalloissa julkaistu pianonmusta malli. * SL-1210MK2 – Musta SL-1200MK2. * SL-1200MK3 (1989) – Musta viimeistely ja kullatut RCA-kaapelit. Suunnattiin vain Aasian markkinoille. * SL-1200M3D (1997) – Lisäsi Quartz-lukituksen, jolla nopeuden säätö pystytään nollaamaan nappia painamalla. Ominaisuus tarvittiin, kun nopeudensäädöstä poistettiin keskellä oleva ”lovi”. * SL-1210M3D – Musta SL-1200M3D. * SL-1200MK4 (1997) – Japanin markkinoille julkaistu malli, joka oli tarkoitettu ennemminkin hifi- kuin DJ-käyttöön, jossa on irroitettavat RCA-kaapelit ja kolmas 78 RPM kierrosnopeus tavallisten 33 RPM ja 45 RPM lisäksi. * SL-1200MK5 – Suurempi anti-skatingin säädettävyys. * SL-1210MK5 – Musta SL-1200MK5. * SL-1210M5G (2002) – Juhlavuoden erikoismalli, jossa on laajempi nopeudensäätö. * SL-1200LTD (1998) – Kultaisella viimeistelyllä koristeltu erikoismalli, jonka pohjana käytettiin SL-1200MK3D:tä. * SL-1200GLD (2004) – Kultaisella viimeistelyllä koristeltu erikoismalli, jonka pohjana käytettiin SL-1200M5G:tä. * SL-1210MK7 (2019) - Uusin malli, valmistettu Malesiassa. ==Aiheesta muualla== * SL-1200 tuotesivusto * SL-1200 FAQ * SL-1200 tuote- esitteitä, käyttöohjeita ym. Luokka:Viihde-elektroniikka Luokka:Äänentoistotekniikka
Frankie Banali

Frankie Banali (14. marraskuuta 1951 Queens, New York– 20. elokuuta 2020 Los Angeles) oli yhdysvaltalainen rumpali, joka soitti heavy metal -yhtye Quiet Riotissa. Banali teki pitkän uran myös Billy Idolin ja W.A.S.P.-yhtyeen studiorumpalina. Glam metal -yhtye Faster Pussycat palkkasi Banalin lyhyeksi aikaa kiertuerumpalikseen. Banali kuoli haimasyöpään. == Julkaisut == === W.A.S.P. === * The Headless Children (1989) * The Crimson Idol (1992) * Still Not Black Enough (1995) * Unholy Terror (2001) === Quiet Riot === * Metal Health (1983) * Condition Critical (1984) * QR III (1986) * Quiet Riot (1988) * Terrified (1993) * Down to the Bone (1995) * Rehab (2006) == Lähteet == == Aiheesta muualla == * Luokka:Yhdysvaltalaiset metallimusiikin rumpalit Luokka:Vuonna 1951 syntyneet Luokka:Vuonna 2020 kuolleet
Unicorn (albumi)

Unicorn on Tyrannosaurus Rexin kolmas albumi, ennen kuin yhtye muutti nimensä T. Rexiksi. Albumi on ilmestynyt 1969 ja kaikki kappaleet ovat Marc Bolanin käsialaa. Tämä on viimeinen albumi, jolla Steve Peregrin Took esiintyi, ennen eroamistaan yhtyeestä. == Kappaleet == #"Chariots of Silk" – 2:27 #"'Pon a Hill" – 1:15 #"The Seal of Seasons" – 1:47 #"The Throat of Winter" – 1:56 #"Cat Black (The Wizard's Hat)" – 2:53 #"Stones for Avalon" – 1:35 #"She Was Born to Be My Unicorn" – 2:34 #"Like a White Star, Tangled and Far, Tulip That's What You Are" – 3:47 #"Warlord of the Royal Crocodiles" – 2:09 #"Evenings of Damask" – 2:24 #"The Sea Beasts" – 2:24 #"Iscariot" – 2:51 #"Nijinsky Hind" – 2:18 #"The Pilgrim's Tale" – 2:05 #"The Misty Coast of Albany" – 1:41 #"Romany Soup" – 5:40 == Lähteet == Luokka:T. Rexin albumit Luokka:Vuoden 1969 albumit
Fuego

Fuego () on aktiivinen kerrostulivuori Guatemalan keskiosassa Sacatepéquezin, Escuintlan ja Chimaltenangon alueella, Antiguan kaupungin lähellä. Fuego on yksi aktiivisimmista ja vaikuttavimmista Keski-Amerikan tulivuorista. Sen purkaukset ovat voimallisia. Vuoden 1524 jälkeen purkauksia on ollut yli 60\. Sen alarinteillä olevissa kylissä on siksi pysyvä hälytystila. Fuego purkautui edellisen kerran 3. kesäkuuta 2018. Purkaukseen liittyi lahareita, pyroklastisia virtauksia ja tuhkan satamista. Se aiheutti ainakin 114 ihmisen kuoleman ja 300 ihmisen loukkaantumisen ja oli Fuegon rajuin purkaus 40 vuoteen. Andesiittiset ja basalttiset laavat vallitsevat Fuegolla, ja nuoremmat laavapurkaukset ovat tyypillisesti mafisempia kuin vanhemmat. Fuegon korkeus on 3 763 metriä merenpinnasta. 1 300 metrin korkeuteen asti vuoren rinteet ovat kasvillisuuden peitossa. == Lähteet == == Aiheesta muualla == * Volcano discovery: Fuego * Michigan Tech volcano page: Fuego Volcano, Guatemala Luokka: Guatemalan tulivuoret Luokka:Kerrostulivuoret Luokka:Pohjois-Amerikan vuoret
Toni Nadal

Toni Nadal (s. 1961 Manacor) on espanjalainen tennisvalmentaja, joka on toiminut lähinnä veljenpoikansa Rafael Nadalin valmentajana. Heidän yhteistyönsä on kestänyt Rafaelin lapsuudesta asti. Toni ehdotti Rafaelille, että tämä alkaisi pelata tennistä vasemmalla kädellä, vaikka hän on alun perin oikeakätinen. Vuonna 2017 Toni jätti Rafaelin valmentamisen entisen tennispelaajan, Carlos Moyàn vastuulle. Nadalin veli Miguel Ángel on entinen huippujalkapalloilija. == Lähteet == Luokka:Espanjalaiset urheiluvalmentajat Luokka:Tennisvalmentajat Luokka:Vuonna 1961 syntyneet Luokka:Elävät henkilöt
Alastaron kirkko

Alastaron kirkko on kirkkorakennus entisessä Alastaron kunnassa Loimaalla Varsinais-Suomessa. Se valmistui alun perin vuonna 1751 Henrik Kattilin rakentamana Loimaan kirkoksi ja siirrettiin nykyiselle paikalleen vuosina 1841, kun Loimaalle oli valmistunut uudeksi kirkoksi nykyinen Kanta-Loimaan kirkko. Loimaan vanhan kirkon paikka jäi tällöin tyhjilleen, mutta paikalla on vielä vanhaa kirkkoa ympäröinyt hirsiaita. Alkujaan kirkko oli kuoripäädystään taitettu, nykyään harvinainen tukipilarikirkko, jonka kylkiäisinä olivat sakaristo ja asehuone. Siirtämisen lomassa kirkkoon lisättiin 25-metrinen torni sekä nykyiset korkeammat kylkiäiset. Niiden suunnittelija on arkkitehti Pehr Johan Gylich. Kirkon nykyisen ulkoasun on suunnitellut arkkitehti Josef Stenbäck vuosina 1896–1897. Muutoksessa lisättiin pienet eteiset ja tehtiin uusi sakaristo. Kirkon sisäkate on laakea lautaholvaus, kuorissa särmikäs kupu. Kirkon alttari on peräisin vuodelta 1752 ja Kangasalan urkutehtaan rakentamat 24-äänikertaiset urut vuodelta 1954.Raimo Seppälä: Tulenheimot: urkujentekijöitä ja yhteiskunnan rakentajia, s. 313. Helsinki: Otava, 2011. Alttaritaulun on maalannut Jacobus Schultz vuonna 1741 ja se on nimeltään Ristiinnaulittu, Herran ehtoollinen ja Ylösnousemus. Kirkkomaalla on kaksi Wäinö Aaltosen veistosta, sankarihautojen muistomerkki (1951) ja kuvanveistäjän ensimmäinen julkinen työ, vuoden 1918 muistomerkki. == Lähteet == == Kuvia == Tiedosto:Alastaro sh.JPG|Alastaron kirkko, sankarihaudat Isänmaa koti uskonto. Tiedosto:Alastaro church buttress.jpg|Tukipilari == Aiheesta muualla == Luokka:Loimaan kirkkorakennukset Luokka:Loimaan historia Luokka:Suomen tukipilarikirkot Luokka:Alastaro Luokka:Suomen 1700-luvulla rakennetut rakennukset ja rakennelmat
Aki Alamikkotervo

Aki Alamikkotervo (s. 28. marraskuuta 1962 Tervola) on suomalainen tenorilaulaja ja laulunopettaja. Hän on ollut kiinnitettynä Suomen Kansallisoopperaan vuodesta 1999. Alamikkotervo opiskeli Oulun konservatoriossa ja suoritti laulunopettajalinjan jatkotutkinnon vuonna 1993. Hän piti samana vuonna ensikonserttinsa. Alamikkotervo on opiskellut myös Italiassa Paolo Silverin johdolla. Alamikkotervo on vieraillut Savonlinnan oopperajuhlilla vuodesta 1997. Alamikkotervo on vieraillut myös suomalaisissa alueoopperoissa, Tukholman kuninkaallisessa oopperassa, Moskovan Novaja- oopperassa ja Wienissä. Keväällä 2005 hän vieraili Kansallisoopperan kanssa Pietarin Mariinski-teatterissa. Vuonna 1989 Alamikkotervo voitti kolmannen palkinnon Timo Mustakallio -laulukilpailussa. Vuonna 1997 hänet nimettiin vuoden oopperasolistiksi. == Rooleja Kansallisoopperassa == * Aida: Sanansaattaja * Albert Herring: Mr Upfold * Aleksis Kivi: Mikko Vilkastus ja Junki * Andrea Chénier: Apotti * Anna Bolena: Sir Hervey * Boris Godunov: Šuiski ja Misail * Carmen: Remendado * Don Carlos: Lerman kreivi * Don Pasquale: Notaari * Fidelio: Florestan ja Jaquino * Figaron häät: Don Basilio ja Don Curzio * Hyönteiselämää: Keksijä * Jannen salaisuus: Opettajatar/Poliisi (koululaisooppera) * Kuningas Lear: Narri * Lännen tyttö: Nick * La Traviata: Gaston * Lemmenjuoma: Nemorino * Luther: Munkki * Madama Butterfly: Goro * Matka Reimsiin: Belfiore * Nainen vailla varjoa: Kyttyräselkä * Nürnbergin mestarilaulajat: Augustin Moser * Ovela kettu: Rehtori * Pajatso: Peppe * Parsifal: Knaappi * Peter Grimes: Bob Boles * Pohjalaisia: Kaappo * Punainen viiva: Puntarpää ja Kirkkoherra * Rasputin: Lazavert (kantaesitys) * Reininkulta: Mime * Robin Hood: Munkki Tuck (kantaesitys) * Ruusuritari: Isäntä ja Laulaja * Ryöstö seraljista: Pedrillo * Salome: Herodes * Sweeney Todd: Pirelli * Taikahuilu: Monostatos, Toinen pappi ja Ensimmäinen haarniskoitu * Turandot: Pang * Viimeiset kiusaukset: Juhana Lähde: == Lähteet == == Aiheesta muualla == * * * * Luokka:Suomalaiset tenorit Luokka:Vuonna 1962 syntyneet Luokka:Elävät henkilöt